b"\n_START_ARTICLE_\nMassachusetts Institute of Technology\n_START_SECTION_\nHist\xc3\xb2ria\n_START_PARAGRAPH_\nWilliam Barton Rogers, fundador i primer president de la MIT, va estar treballant durant anys per a organitzar una instituci\xc3\xb3 d'aprenentatge avan\xc3\xa7at enfocada \xc3\xbanicament a ensenyament cient\xc3\xadfics i t\xc3\xa8cnics, per\xc3\xb2 l'esclat de la Guerra Civil Americana va retardar l'obertura de l'escola fins al 1865, quan 15 estudiants van comen\xc3\xa7ar les primeres classes, a Boston. L'escola es va moure a Cambridge (Massachusetts) al 1916, en un campus al costat del Riu Charles._NEWLINE_Sota l'administraci\xc3\xb3 del president Karl T. Compton (1930-48), l'institut va evolucionar d'escola t\xc3\xa8cnica ben considerada a centre reconegut internacionalment per la recerca cient\xc3\xadfica i tecnol\xc3\xb2gica. Durant la Gran Depressi\xc3\xb3, la facultat va establir nombrosos centres de diversos camps, dels que cal destacar el de computaci\xc3\xb3 anal\xc3\xb2gica (dirigit per Vannevar Bush) i el d'aeron\xc3\xa0utica (dirigit per Charles Stark Draper). Durant la Segona Guerra Mundial, el MIT va administrar el Laboratori de Radiaci\xc3\xb3, que va tornar-se el centre capdavanter de la naci\xc3\xb3 en recerca i desenvolupament radar, i tamb\xc3\xa9 en altres laboratoris militars. Despr\xc3\xa9s de laguerra , el MIT va continuar mantenint forts lla\xc3\xa7os amb les corporacions militars, que donaven suport  a la recerca de ci\xc3\xa8ncies de f\xc3\xadsica, de computaci\xc3\xb3, aeroespacials i d'enginyeria."